Γιατί δεν έκανες παιδιά ακόμα;

Ένα ερώτημα που τίθεται πιεστικά στους νέους σήμερα, από το κοινωνικό, το οικογενειακό ή το φιλικό τους περιβάλλον, δημιουργώντας μια αίσθηση ανασφάλειας, υποχρέωσης, αλλά και πίεσης την οποία υφίστανται συνειδητά αλλά και υποσυνείδητα.

Ο τίτλος του βιβλίου «Γιατί κάνεις παιδιά σήμερα, ξέρεις;» αποτελεί αντιστροφή του προηγούμενου ερωτήματος, το οποίο όπως αναφέρεται στο βιβλίο προέρχεται από ανάγκες, προκαταλήψεις, στερεότυπα του παρελθόντος, αλλά και μύθους του παρόντος που δεν λαμβάνουν υπόψη τους τα νέα κοινωνικά δεδομένα που βιώνουν οι νέοι σε μια κοινωνία η οποία χαρακτηρίζεται από δύσκολες συνθήκες, λόγω της αντιφατικής και ανισόμετρης οικονομικής ανάπτυξης του σήμερα.

Πώς λοιπόν παίρνει κάποιος/α σήμερα την πολύ σοβαρή αυτή απόφαση και ισόβια ευθύνη; Με κριτήρια πραγματικά δικά του; Ή μήπως από μύθους, προκαταλήψεις και κοινωνικά ήθη που προέρχονται από τις προηγούμενες γενεές, στις οποίες ίσχυαν διαφορετικά κοινωνικά και οικονομικά κριτήρια και άλλες ανάγκες;

Σήμερα επίσης, καλλιεργούνται νέες επιβολές-προκαταλήψεις, προκειμένου να «ξεπεράσει» το κράτος δική του ευθύνη από την αντίθεση που υπάρχει μεταξύ της κοινωνικής ανάγκης για παιδιά και της ατομικής-οικογενειακής μη ανάγκης για παιδιά.

Παράλληλα, η συνεχώς μειούμενη κοινωνική πρόνοια αναφορικά με την οικογένεια, έχει ως αποτέλεσμα την υπογεννητικότητα, και όχι, όπως νομίζετε, μόνο στην Ελλάδα.

Επίσης στόχος είναι η απενοχοποίηση των νέων, που λόγω αντικει­μενικών δυσκολιών ή γιατί όχι και προσωπικής επιλογής, έχουν αποφασίσει να μην κάνουν παιδιά, το παρόν βιβλίο επεξηγεί την πιο πάνω αντίφαση, που για 5.000 χρόνια πριν την βιομηχανική επανάσταση δεν υπήρχε!